དད་པའི་རྩ་བ་རབ་བརྟན་ཅིང༌། །བློ་གྲོས་ཡལ་གའི།ཁྱོན་ཡངས་ལ། །ཡོན་ཏན་མེ་ཏོག་
མདངས་བཀྲ་བ། ཁྱེད་ལ་སྲས་བཅས་རྒྱལ་བས་སྐྱོངས། །ལྕང་ལོ་ཅན་གྱི་གྲོང་ཁྱེར་
-369-

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ།
༼༦༽
ནི། །དུས་ཀྱིས་ས་ལ་འོངས་ལ་ལྟའི། །ཕོ་བྲང་མཆོག་གི་མདུན་ས་ན། །སྐུ་ཁམས་བཙོ་
མའི་གསེར་ལྟར་བཟང་། །མཛད་པ་སྟོན་ཀའི་ཟླ་བས་དཀར། །སྙན་གྲགས་པད་མའི་དྲི་
བསུང་ལྟར། །འཕྲོ་བས་སྙིང་ལ་ཅི་ཡང་སིམ། །ལྷ་ཆོས་བདུན་ལྡན་བཀའ་གདམས་ཀྱི། །
བསྟན་པའི་བ་དན་ཕྱོགས་ཀུན་ཏུ། །(༡༡༧བ)སྒྲེང་བའི་རྟེན་འབྲེལ་མཚོན་ཕྱིར་དུ། །
བཀའ་གདམས་གནས་ཀྱི་ཐིག་ལེ་འདིར། །དུས་གསུམ་རྒྱལ་བའི་བསྟན་སྲུང་ནི། །རྣམ་
མང་ཐོས་སྲས་སྐུས་མཚན་པའི། །དར་པོ་ཆེ་དག་ཕུལ་བ་ནི། །དམ་ཆོས་འདུལ་བའི་ཕྱག་
ལེན་བཞིན། །རྣམ་དག་རི་ཀླུངས་དགེ་འདུན་རྣམས། །ཟླ་བ་གསུམ་དུ་དབྱར་ གནས་
པའོ། །ཞལ་གྱིས་བཞེས་པ་དང་མཚུངས་པར། །ཚུགས་པ་ཤིན་ཏུ་ངོ་མཚར་ཆེ། །དགེ་སྦྱོར་
སྐྱབས་འོག་གཡེལ་མེད་བགྱིད། །སྲུང་དར་སྔགས་བཏབ་སྐྱེས་སུ་མཚོན། །ཆུ་སྟོད་ཟླ་
བའི་ཕྱོགས་གཉིས་པའི། །རྒྱལ་བ་དང་པོའི་ཚེས་ལ་ཕུལ། །ཅེས་པ་འདི་འཕྱོང་རྒྱས་སུ་
མགྲོན་གཉེར་དཔོན་ལྷག་བསམ་ལ་གནང་བའོ།།
།
་